<classify> LONDON, ENGLAND MSHAMBULIAJI wa klabu ya KRC Genk na timu ya taifa yaTanzania, Mbwana Samatta, yupo katika hatua za mwisho kumalizana na klabu ya AstonVilla kwa uhamisho wa kitita cha Euro milioni 10, zaidi ya bilioni 25 zaKitanzania. Samatta mwenye umri wa miaka 27, anatakiwa kusajiliwa natimu hiyo kwa ajili ya kuziba nafasi ya mshambuliaji Wesley Moraes ambayeamepata majeruhi ya goti. Majeruhi ya Moraes yatamfanya kuwa nje ya uwanja kwa kipindikirefu, hivyo Aston Villa wamefikia makubaliano na Samatta kwa ajili ya kumsajili. Kwa sasa klabu hiyo ipo nafasi ya 18 kwenye msimamo wa Liginchini England, sehemu ya kushuka daraja, hivyo wanaamini wakiinasa saini yamshambuliaji mwenye uwezo atawasaidia kubakia kwenye ligi. Jana asubuhi mchezaji huyo aliungana na wachezaji wenzake waKRC Genk, lakini mchana aliondoka na inadaiwa kwenda kumalizana na klabu hiyoya Aston Villa. Dili hilo likikamilika itakuwa Samatta ametimiza ndoto zakeza kucheza soka la kulipwa katika Ligi Kuu nchini England na kuwa Mtanzania wakwanza kucheza ligi hiyo. Samatta amekuwa na mchango mkubwa ndani ya kikosi cha Genktangu ajiunge mwaka 2016 ikiwa pamoja na kutwaa ubingwa wa Ligi Kuu nchiniUbelgiji msimu uliopita. Amecheza jumla ya michezo 191 kwa kipindi cha misimu minneamefunga jumla ya mabao 76 na kupiga pasi 20 za mwisho Msimu huu bado amekuwa kinara wa kupachika mabao kwenyeklabu yake akiwa amefunga jumla ya mabao saba. Moja ya sababu ambayo inawafanya Aston Villa waweke ofa yaoni kitendo cha mchezaji huyo kuonesha kiwango kizuri msimu huu kwenye michuanoya Ligi ya Mabingwa Ulaya, akipachika bao kwenye mchezo dhidi ya mabingwawatetezi Liverpool huku Genk ikipoteza kwa mabao 2-1 hatua ya makundi. Japokuwa Samatta atafanikiwa dili hilo, lakini anawezakukutana na kikwazo cha kibari cha kufanyia kazi kutokana na jinsi Tanzaniailipo kwenye viwango vya FIFA. Kwa sasa Tanzania inashika nafasi ya 134. Urahisi unaweza kuwepo kutokana na mchezaji huyo kumalizakinara wa mabao msimu uliopita kwenye Ligi Kuu nchini Ubelgiji pamoja na kutwaatuzo ya mchezaji bora mwenye asili ya Afrika anayecheza soka la kulipwaUbelgiji Soulier dEbene. Majira ya joto msimu uliopita Samatta alikuwa anawindwa na klabu mbalimbali ikiwa pamoja na West Ham, Newcastle, Lyon na zingine nyingi, lakini hakuwa tayari kuondoka kwa kuwa lengo lake kubwa lilikuwa kucheza Ligi ya Mabingwa, baada ya kutimiza ndoto hizo ameona huu ndio muda wake sahihi wa kuondoka.  <topic>: MICHEZO 